RaptorDB - the Document Store - CodeProject 11,274,679 members (64,719 online)
Last Visit: 31-Dec-99 19:00 Last Update: 5-Mar-15 18:06Refresh1 Hooded Baseball Shirt Men's Jacket Slim Cardigan Short Brushed Hoodie - White 3XL
sweatshirts men's mens christmas hoodies long sleeve cotton hoodies zip up hoodies hoodies 3d men hoodies man hoodies anime hoodies cool hoodies cat hoodies halloween hoodies mens hoodies printed hoodies black hoodies hoodies stars 3 sterf in storm in Goudstad | Netwerk24
Deur Ügen Vos En Jeanelle Greyling 09 Oktober 2017 21:07
’n Donderstorm, hael en sterk rukwinde het verkeer in Johannesburg Maandagmiddag ontwrig.Foto: Felix Dlangamandla
Minstens drie mense is op Gautengse paaie dood in die verwoestende storm Maandagmiddag.
Swaar reën, oorstromings en verspoelde paaie het spitsverkeer aan die Wes-Rand, Johannesburg en die Oos-Rand in ’n nagmerrie verander .
’n Donderstorm tref Johannesburg.Foto: Felix Dlangamandla
Berigte van groot skade oor die provinsie heen is ontvang. Bome en verkeersligte is deur rukwinde omgewaai en haelkorrels so groot soos tennisballe het neergestort.
’n Padongeluk naby die Silverstar Casino aan die Wes-Rand het die lewe van een mens geëis, sê Busaphi Nxumalo, woordvoerder vir die Gautengse verkeerspolisie.
Sy sê om 19:00 was hulle bewus van twee mense wat naby die Wieg van die Mensdom aan die Wes-Rand dood is. Die presiese omstandighede van hul dood was nie dadelik bekend nie, maar volgens inligting van ’n lid van die gemeenskap is twee mense dood toe ’n boom ’n bakkie platgeval het.
Groot dele van Gauteng is Maandag deur haelkorrels so groot soos tennisballe gepeper. Foto: Verskaf
“Twee mense is ernstig beseer toe die dak en ’n verdieping van die Cradlestone-winkelsentrum deels ineengestort het,” sê Nxumalo.
Die besige R28 en Hendrik Potgieterrylaan oorkant die casino is weens die gure weer vir verkeer gesluit.
In Ekurhuleni aan die Oos-Rand was die N3-Suid by die Gillooly-wisselaar vir verkeer gesluit. Die N3-, N12- en R-24-snelweg na die O.R. Tambo-lughawe is ook in albei rigtings vir verkeer gesluit.
“Ons het gelukkig nog geen aanduiding van sterfgevalle of ernstige beserings nie,” sê Nxumalo.
Van die skade aan die Cradlestone Mall in Krugersdorp. Foto: Felix Dlangamandla
Volgens haar was die nooddienste en nieregeringsorganisasies op die toneel in Putfontein om te te help.
Clifford Shongwe, woordvoerder van die Ekurhuleni- metropolisiediens (EMPD), sê paaie in Kempton Park, Daveyton en Etwatwa is onder water.
Hoofsupt. Wayne Minnaar, woordvoerder van die Johannesburgse metropolisiediens (JMPD), sê Sivewright- en Errorstraat in Doornfontein is onder water, asook Rissik- en Lovedaystraat en Villageweg in die Johannesburgse middestad.
Hoewel dié paaie nie afgesper is nie, sê Minnaar motoriste moet versigtig wees as hulle hier ry.
Hy was nie bewus van ongelukke of sterftes weens die storm in Johannesburg nie.
Meer oor: Krugersdorp | Haelstorm | Storm | Gauteng | Johannesburg